אבי תלם

אבי תלם (נולד בשנת 1941) הוא קצין בצה"ל בדימוס בדרגת אלוף-משנה, פיקד על סיירת אגוז ועוצבת ברעם.

שירות צבאי
תלם נולד בעיראק ועלה עם משפחתו לישראל בשנת 1950. תלם התחנך בקיבוץ שריד. עם גיוסו לצה"ל בשנת 1960 שובץ בנח"ל, עבר הכשרה כלוחם וקורס מ"כים חי"ר. לאחר מכן שימש כסמל מחלקה. תלם השלים קורס קציני חי"ר ובתום הקורס התנדב לסיירת מטכ"ל. בשנת 1964 נשלח לאתיופיה כיועץ צבאי מטעם צה"ל. שנה לאחר מכן שב לישראל. השלים קורס מפקדי פלוגות, ושימש במספר תפקידים בסיירת אגוז ובהם, סגן מפקד פלוגה, מפקד פלוגה, וכסגן מפקד סיירת אגוז בעת מלחמת ששת הימים, לאחר המלחמה שימש כממלא מקום מפקד הסיירת. במלחמת ההתשה לחם כסגן מפקד גדוד בחטיבת גולני, ואף נפצע בפעילות מבצעית. לאחר מכן שימש כקצין המבצעים של פיקוד הצפון ובהמשך שימש כקצין אג"ם בחטיבת גולני.

באוגוסט 1972 מונה למפקד סיירת אגוז. פלד פיקד על היחידה במבצע קלחת 4 ובמלחמת יום הכיפורים, בתפקידו שימש עד סוף פברואר 1974. במלחמת לבנון פיקד על עוצבת ברעם. כוחות החטיבה לקחו חלק בלחימה על צור וצידון ובמחנה הפליטים רשידיה. השתחרר ב-1986.

לאחר שחרורו כיהן כראש מחוז צפון של צוות - ארגון גמלאי צה"ל וסגן יו"ר ארצי. דירקטור בבנק אוצר החייל, בחברה הכלכלית של עיריית חיפה, סמנכ"ל רשת סופרמרקטים בצפון ומנהל המשביר המרכזי בצפון, מנכ"ל הכרמלית בחיפה עד שנת 2005.

תלם הוא בעל תואר ראשון במזרחנות מטעם אוניברסיטת חיפה ותואר שני במדע המדינה מאוניברסיטת חיפה והמכללה לביטחון לאומי. נשוי ואב לשניים.

קישורים חיצוניים 
 סיור ברמת הגולן לרגל סיום תפקידו של יו"ר המחוז אבי תלם, באתר "צוות - ארגון גמלאי צה"ל"
 
 אגוז, באתר חטיבת גולני

הערות שוליים 

אלופי-משנה בצה"ל
חיילי צה"ל במלחמת יום הכיפורים
מפקדי עוצבת ברעם
לוחמי סיירת מטכ"ל
מפקדי סיירת אגוז
ישראלים ילידי עיראק
שריד (קיבוץ): אישים
בוגרי אוניברסיטת חיפה
ישראלים שנולדו ב-1941